जियाङ शिन
जियाङ शिन (; जन्म ८ मे १९८३) एक चिनियाँ अभिनेत्री तथा मोडल हुन्।

जीवनी तथा कार्यकाल 
७ वर्षको उमेरमा जियाङ शिन झोङझोऊ सहरको एक बालबालिका कलाकारिता समूहमा प्रवेश गरेकी थिइन् भने उनले ८ वर्षको उमेरमा हन्ना बालबालिका कलाकारिता समूहमा प्रवेश गरेकी थिइन्। ९ वर्षको उमेरबाट शिनले टेलिभिजन शृङ्खलाहरूमा काम गर्न शुरू गरेकी थिइन् भने पछि उनले हन्ना भोकेस्नल कलेज खफ आर्टबाट स्थातक गरेकी थिइन्।

जियाङ कलाकारिता क्षेत्रमा प्रवेश गरेपछि उनी सन् २००३ मा जियाङ जिजहोङको टेलिभिजन शृङ्खला डेमी-गुड्स र सेमी-गुड्समा काम गरेपछि उनी प्रख्यात भएकी बनेकी थिइन्। जियाङले तात्कालिक समयमा अन्य टेलिभिजन शृङ्खलाहरूमा पनि सहायक अभिनेत्रीको रूपमा काम गरेकी थिइन् जसमा द लिजेण्ड खफ सोर्ड एण्ड फेरि (सन् २००५) र ह्याप्पी ७ फेरिज (सन् २००५) समावेश छन् तर केही वर्ष पछि उनले निभाएका अभिनेत्रीको भूमिका दर्शकहरूलाई मन नपरेका कारण उनी लामो समयसम्म कलाकारिता क्षेत्रबाट ओझेलमा परेकी थिइन्।

जियाङ कलाकारितामा फर्किए पश्चात् उनीले सन् २०१२ मा यस क्षेत्रमा पुन प्रख्यात बन्ने अवसर पाइन भने उनले अभिनय गरेको इम्प्र‍सेस इन द प्यालेसले गर्दा उनी प्रख्यात भएकी थिइन्। यस टेलिभिजन शृङ्खलामा बोलिएको एक वाक्य "जियान रिन जु शि जाओ किङ" जसले तात्कालिक समयमा इन्टरनेटमा व्यापक चर्चा पाएको थियो। जियाङले सन् २०१२ मा टेलिभिजन शृङ्खलाका लागि उत्कृष्ट सहायक अभिनेत्रीको रूपमा पुरस्कृत भएकी थिइन्। 

जियाङले केही टेलिभिजन शृङ्खलामा काम गरिसकेपछि उनले एक अनुभवी र प्रख्यात कलाकारहरू जस्तैः चिन बाओजियो, म याङ्झिन र न्यु लिजसँग साझेदारी गरेकी थिइन् र उनले उक्त ट‍ोलीमा हुँदा द ओर्ल फार्मर्स नामक एक टेलिभिजन शृङ्खलामा पनि काम गरेकी थिइन् जहाँ उनले एक दुष्ट र लोभी महिलाको भूमिका निभाएकी थिइन्। उक्त टेलिभिजन शृङ्खलामा उत्कृष्ट नतिजा र राम्रो अभिनय गरेका कारण उनी साङ्घाई टेलिभिजन फेष्टिभलमा उत्कृष्ट सहायक अभिनेत्रीको रूपमा मनोनयन भएकी थिइन्।

सन् २०१५ मा जियाङले एक दन्ते कथामा आधारित र प्रेम कहानी सहितको "हुवा सु यिन: सिटी अफ डिस्प्रेट लभ नामक एक टेलिभिजन शृङ्खलामा पनि काम गरेकी थिइन्। उनको अभिनय शैली र कार्यक्षेमताका कारण उनलाई  सर्वश्रेष्ठ अभिनेत्रीको रूपमा हुडिङ अवार्ड प्रदान गरिएको थियो। उक्त पुरस्कार पाएको सोही वर्ष उनी एक बहुचर्चित नाटक द जोर्नी अफ फ्लावर एण्ड द लिजेण्ड अफ मि यु नामक नाटकमा अभिनय गरेकी थिइन्।

सन् २०१६ मा जियाङले प्रेम कहानी र नाटकमा आधारित ओड टु जोए नामक टेलिशृङ्खलामा एक प्रमुख पात्रको।रूपमा काम गरेकी थिइन् जुन कार्यक्रम उपन्यासकार नाइद्वारा रचिएको यहि नामको एक उपन्यासमा आधारित छ। यस टेलिभिजन शृङ्खलाका अनुसार पाँच फरकफरक पृष्ठभूमि भएको महिलाहरू चीनको साङ्घाइ स्थित ओड टु जोए नामक एक ठूलो भवनको पाँच बटा फरकफरक कोठाहरूमा डेरामा बसोबास गर्दै आएका हुन्छन्। यस टेलिशृङ्खलामा जियाङ शिनको नाम फान शाङ्मेई हुन्छ भने उनी एक गरिव परिवारमा हुर्किएकी हुन्छिन् र काम गर्नका लागि सहर आएकी हन्छिन्। यस टेलिभिजन शृङ्खलामा उत्कृष्ट अभिनय गरेका कारण उनले हुडिङ र मगोलिया अवार्ड समेत प्राप्त गरेकी थिइन्। उनी ओड टु जोएको दोस्रो शृङ्खलामा पनि प्रमुख कलाकारको रूपमा देखा परेकी थिइन् जुन सन् २०१७ मा प्रसारण गरिएको थियो भने विभिन्न अन्तर्राष्ट्रिय च्यानलहरू मार्फत पनि प्रसारण गरिएको थियो। 

सन् २०१७ मा जियाङले ठूलो पर्दामा पर्दापण गर्दै एक हाँस्यव्यङ्ग्य चलचित्र "सुपर टिचर" नामक एक चलचित्रमा सहायक अभिनेत्रीको रूपमा देखा परेकी थिइन्।

जियाङ सन् २०१७ को फोर्ब्स चिनियाँ १०० कलाकारको सूचीमा ५६ अौँ स्थानमा पर्न सफल भएकी थिइन्।

पुरस्कार तथा मनोनयनहरू

चलचित्रहरू

चलचित्र

टेलिभिजन शृङ्खला

सन्दर्भ सामग्री

बाह्य कडीहरू 

चिनियाँ टेलिभिजन अभिनेत्रीहरू
सन् १९८३ मा जन्म
जीवित मानिसहरू